## Pravilnik o izmjenama i dopunama Pravilnika o službenoj i iskaznici službenika probacije

### NN 43/2011 (15.4.2011.), Pravilnik o izmjenama i dopunama Pravilnika o službenoj i iskaznici službenika probacije

MINISTARSTVO PRAVOSUĐA

1025

Na temelju članka 11. stavak 4. Zakona o probaciji (»Narodne novine« , broj 153/09), ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O SLUŽBENOJ ISKAZNICI SLUŽBENIKA PROBACIJE

Članak 1.

U Pravilniku o službenoj iskaznici službenika probacije (»Narodne novine«, broj 72/10), članak 2. mijenja se i glasi:

»1) Središnji ured Uprave za probaciju i podršku žrtvama i svjedocima (u daljnjem tekstu: Središnji ured) izdaje službene iskaznice službenicima probacije.

2) Zahtjev za izdavanje službene iskaznice podnosi se, u dva primjerka, na Obrascu broj 1 – Zahtjev za izdavanje službene iskaznice, uz koji se prilažu i dvije fotografije veličine 30 x 35mm.

3) Središnji ured vodi evidenciju o službenim iskaznicama. Evidencija o službenim iskaznicama vodi se na Obrascu broj 2 – Evidencijski obrazac.

4) Za svakog službenika kojem je izdana službena iskaznica, u Evidencijski obrazac prilaže se fotografija i upisuju se sljedeći podaci:

– tip i broj službene iskaznice,

– datum izdavanja,

– ime i prezime,

– datum rođenja,

– radno mjesto,

– ustrojstvena jedinica,

– datum i mjesto preuzimanja,

– datum i mjesto vraćanja iskaznice,

– napomena.

5) Preuzimanje odnosno vraćanje službene iskaznice potvrđuje službenik svojim potpisom u Evidencijskom obrascu. Primitak vraćene iskaznice potvrđuje svojim potpisom ovlašteni službenik Središnjeg ureda.

6) Obrazac Zahtjeva za izdavanje službene iskaznice prilaže se uz Evidencijski obrazac.«

Članak 2.

U članku 3. stavak 2. mijenja se i glasi: »Veličina službene iskaznice je 8,5 x 5,5cm.«.

U članku 3. stavak 3. mijenja se i glasi: »Službena iskaznica izdaje se na Obrascu broj 3 – Službena iskaznica.«.

Članak 3.

U članku 5. stavku 1. točki a, alineja 3. briše se.

U članku 5. stavku 1. točki a, alineja 7. mijenja se i glasi: »- A i broj službene iskaznice.«.

U članku 5. stavku 1. točki b, u alineji 3. iza riječi »potpis« dodaju se riječi: »ravnatelja Uprave«.

Članak 4.

U članku 6. stavak 1. točki a, alineja 3. briše se.

U članku 6. stavku 1. točki a, alineja 7. mijenja se i glasi: »- B i broj službene iskaznice.«.

U članku 6. stavku 1. točki b, u alineji 3. iza riječi »potpis« dodaju se riječi: »ravnatelja Uprave«.

Članak 5.

U članku 8. dodaje se novi stavak 4. koji glasi:

»Gubitak, uništenje ili otuđenje službene iskaznice upisuje se u Evidencijski obrazac, u rubriku Napomena«.

Članak 6.

U članku 9. dodaje se novi stavak 2. koji glasi:

»Vrijeme i mjesto vraćanja službene iskaznice upisuje se u Evidencijski obrazac.«.

Dosadašnji stavak 2. postaje stavak 3.

Dodaje se novi stavak 4. koji glasi:

»Vrijeme trajanja privremenog vraćanja službene iskaznice upisuje se u Evidencijski obrazac, u rubriku Napomene«.

Članak 7.

Obrasci 1, 2 i 3 propisani ovim Pravilnikom tiskani su uz Pravilnik i čine njegov sastavni dio.

Članak 8.

Ovaj Pravilnik stupa na snagu danom objave u »Narodnim novinama«.

Klasa: 011-01/11-01/4

Urbroj: 514-08-01-01-11-1

Zagreb, 5. travnja 2011.

Ministar
Dražen Bošnjaković, v. r.

Obrazac broj 1

ZAHTJEV ZA IZDAVANJE SLUŽBENE ISKAZNICE

![](dodatni/414730.jpg)

Obrazac broj 2

EVIDENCIJSKI OBRAZAC

![](dodatni/414731.jpg)

Obrazac broj 3

SLUŽBENA ISKAZNICA

![](dodatni/414732.jpg)

![](dodatni/414733.jpg)

Pravilnik, NN 43/2011-1025